**НАЦИОНАЛНА НАУЧНА ПРОГРАМА "МЛАДИ УЧЕНИ И**

**ПОСТДОКТОРАНТИ"**

**МОДУЛ "МЛАДИ УЧЕНИ"**

1. **ОСНОВНИ ПРИНЦИПИ НА ПРОГРАМАТА**

* Целта на програмата е привличане, задържане и развитие на млади учени и постдокторанти, чрез което да се постигне устойчиво възпроизвеждане на научния капацитет на национално ниво.
* Програмата ще се изпълнява на 2 етапа с продължителност по 18 месеца:

I-ви етап, 18 месеца, 2022 - 2023 г.

II-ри етап, 18 месеца, 2024 - 2025 г.

* Не се допуска участие в Програмата за срок по-кратък от 6 месеца

1. **СПЕЦИФИЧНАТА ЦЕЛ НА МОДУЛ „МЛАДИ УЧЕНИ“ /МУ/** - привличането и задържането на перспективни млади хора за научноизследователска работа, както и увеличаване броя на младите учени в страната.
2. **КРИТЕРИИ ЗА УЧАСТИЕ В ПРОГРАМАТА**

* "Млад учен" е лице, което извършва научноизследователска и научно-образователна дейност във висше училище и/или научна организация след придобиване на първа образователно-квалификационна степен "магистър", но не повече от 10 години след придобиването ѝ.
* По време на участието си в програмата кандидатите следва да отговарят на определението за МУ.
* Кандидатите да покриват минималните национални изисквания за длъжността, която ще заемат, съгласно Закона за развитие на академичния състав в Република България и Правилника за прилагането му.

1. **ДОПУСТИМИ КАНДИДАТИ**

* Новоназначени:
* Да отговарят на условието за млад учен;
* Вече назначени:
* Да отговарят на условието за млад учен;
* Да заемат академичната длъжност „асистент“ или „главен асистент“ (с **минимум шест месеца** стаж към датата на кандидатстване), с трудов договор в МУ – Плевен;
* Докторанти, отчислени с право на защита и назначени на трудов договор МУ – Плевен;
* Докторанти в задочна форма на обучение или такива на самостоятелна подготовка, зачислени **минимум шест месеца** преди датата на кандидатстване, назначени на трудов договор в МУ – Плевен;
* Специалисти с висше образование, които отговарят на условието за млад учен, с трудов договор в МУ – Плевен.

1. **ЗАДЪЛЖЕНИЯ НА КАНДИДАТИТЕ**

* извършване на научно-изследавателска дейност, съгласувана със съответната катедра.
* Публикации/участия в публикации в научни издания, реферирани в световноизвестни бази данни за срока на договора.

1. **ДОПУСТИМИ РАЗХОДИ ЗА СТИМУЛИРАНЕ НА МУ**

* за основни месечни възнаграждения на новоназначени МУ
* за допълнителни месечни възнаграждения навече назначени МУ

Възнагражденията следва да са само за извършване на научноизследователска дейност, като не се допуска дублиране на заплащане за една и съща такава.

* за изпълнение на научноизследователските задачи –за командировки, закупуване на материали, консумативи, специализирано оборудване, информационни продукти, компютри, принтери и др.
* Средствата по Националната програма не могат да се използват за идентични дейности, финансирани от фондовете на Европейския съюз, друго национално финансиране, както и други донорски програми.

1. **НЕОБХОДИМИ ДОКУМЕНТИ:**

* Мотивационно писмо
* Европейски формат автобиография
* Призната диплома за ОКС „Магистър“
* Сертификат/и за владеене на език
* Участие в научни и образователни проекти (ако е приложимо)
* Списък на публикации (ако е приложимо)
* Списък на цитирания (ако е приложимо)
* Участия в научни форуми (доказани с резюмета)
* Специализации в чужбина (ако е приложимо)
* Обмен по Еразъм (ако е приложимо)
* Анотация за бъдеща изследователска работа (*с актуалност на проблема, цели, методи, очаквани резултати, до 2 стр.)*
* Награди или грамоти

1. **СРОК ЗА ПОДАВАНЕ НА ДОКУМЕНТИ: 20.09.2022 г.**

Докумените се подават по имейл на канцеларията на сътветния факултет.